AlexejDobrolubov/national_council_slovak_2010 huggingface dataset:
15. schôdza NR SR - 7.deň - B. popoludní
Dátum: 2024-06-20
Poslanec: Malatinec, Roman (HLAS - SD)
Druh vystúpenia: Vystúpenie s faktickou poznámkou

60. Ďakujem pekne. No, kolegovia, ja chápem váš politický jazyk, aj mu rozumiem a prečo tak narážate na to, čo som teda predniesol, no tak pôjdem postupne. Kolega, ktorý hovoril o zahraničných Slovákoch, tak veľmi rád sa s vami o tom porozprávam, ale doteraz si tých Slovákov ako keby nikto nevšimol v rámci Národnej rady. Nepamätám si, že by takto dlho niekto o nich hovoril a poukázal a ako pán kolega Dostál mal tú možnosť vsunúť to do zákona, otvoriť túto tému, nebolo tomu tak. Teraz vzniká nový zákon, súčasná RTVS ako keby stráca dôveru, tak zakladá sa nová spoločnosť Slovenská televízia a rozhlas. Hovoríte o politizácii. Ja ešte zatiaľ neviem mená, kto tam bude nominovaný a vy už teraz viete, že to bude politizované. Že akí odborníci, kto tam príde, ja o tom neviem, nemám tú vedomosť a počkám si na tie mená a potom sa môžme spolu o tom baviť. A pripúšťam aj odbornú diskusiu, kto teda bude zastupovať, hej, trebárs poverený ďalší riaditeľ, ktorý by mal od... schválime tento zákon od 1. júla, tak budem sám zvedavý na meno, ktorý bude dočasne riadiť Slovenskú televíziu a rozhlas. Takže ja som chcel poukázať na život a kultúru Slovákov, že doteraz to nebolo v zákone zaradené a dovolil som si to tam doplniť, doplniť aj jednou vetou, pretože to považujem za súčasť slovenskej kultúry tohto národa. A si myslím, že obyvatelia tejto krajiny majú právo spoznať túto kultúru aj prostredníctvom verejnoprávnej televízie. A to, že to nebolo v tej programovej časti zahrnuté, resp. v tých bodoch doteraz v zákone, tak som si to tam dovolil dať. Pretože som presvedčený, že to tak má byť. Ďakujem veľmi pekne.
15. schôdza NR SR - 6.deň - A. dopoludnia
Dátum: 2024-06-19
Poslanec: Malatinec, Roman (HLAS - SD)
Druh vystúpenia: Vystúpenie v rozprave

47. Ďakujem veľmi pekne. Vážené panie poslankyne, vážení páni poslanci, vážení prítomní, Výbor Národnej rady pre verejnú správu a regionálny rozvoj ma uznesením určil za spravodajcu k vládnemu návrhu zákona, ktorým sa mení a dopĺňa zákon č. 325/2002 Z. z. ktorým sa mení a dopĺňa zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov a ktorým sa menia a dopĺňajú niektoré zákony v znení zákona č. 301/2023 Z. z., tlač 309. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom vládnom návrhu zákona. Návrh spĺňa všetky náležitosti podľa rokovacieho poriadku a legislatívnych pravidiel tvorby zákonov. Zo znenia vládneho návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajstvu vyplývajú, spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že vládny návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby vládny návrh zákona prerokovali výbory: ústavný (správne ústavnoprávny, pozn. red.) výbor Národnej rady Slovenskej republiky, Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona v druhom čítaní výbory prerokovali do 6. septembra 2024, v gestorskom výbore do 9. septembra 2024. Pán predsedajúci, otvorte, prosím, všeobecnú rozpravu. Ďakujem.
12. schôdza NR SR - 17.deň - B. popoludní
Dátum: 2024-05-22
Poslanec: Malatinec, Roman (HLAS - SD)
Druh vystúpenia: Vystúpenie s faktickou poznámkou

72. Ďakujem veľmi pekne. Chvalabohu, táto schôdza sa končí a vidno to na únave. Ja žasnem, aké argumenty tu podáva opozícia pre nás všetkých. Už som to tu raz povedal aj v rozprave. Pasienky, zdravý sedliacky rozum, naši ľudia, rodičia, starí rodičia o krajinu sa vedeli postarať. Keď niečo narástlo na medzi, tak to vyťali. A dneska je viete aký systém? Dneska sa ľudia medzi sebou udávajú. Dneska poviete, že je jednoduché vybaviť povolenie na okresnom úrade. Áno, sprejmi označovať stromy, tento môžeš, tento nemôžeš. Vôbec sa neprihliada na stanovisko majiteľov. Pán kolega Ledecký hovoril o tom, že pri... keď je pri lese trvalý trávnatý porast, náletové dreviny to teraz urobili, že veľa voličov nás oslovuje, našich ľudí, a povedali, že, Roman nemôžme si to ani vyčistiť, pretože je to trvalý trávnatý porast a nemôžme ani s tým nič robiť, je to komplikované. Tak som rád že sa to aj takto zjednodušilo. A usmial som sa, keď pán kolega hovorí, že pán minister je politológ. Tak my sme mali ministra životného prostredia kotolníkom, tak ja teraz neviem, čo je lepšie. (Smiech a ruch v sále.) Takže z tohto titulu som sa pousmial nad tým. (Potlesk.) A ja osobne fandím pánovi Tarabovi, pretože toto je dobrá pomoc pre ľudí, a nemiešajte to s tým, že biznis, a ja neviem, štiepky. Tu ide a o poľnohospodárov, ktoré im robia problémy, tie porasty v tých pozemkoch, a medvede nám chodia z území po tých krovinách, po celých tých územiach, ani nevedia, kde má svoju prirodzenú hranicu. Tak, prosím vás pekne, sa spamätajme troška. Ďakujem pekne.
12. schôdza NR SR - 15.deň - B. popoludní
Dátum: 2024-05-14
Poslanec: Malatinec, Roman (HLAS - SD)
Druh vystúpenia: Vystúpenie s faktickou poznámkou

79. Ďakujem krásne. Jozef, fantastické divadelné predstavenie. Za to chcem poďakovať. Chcem ti len pripomenúť, že za ten strom, keď si sa tak postavil, tak sa môže jedine skryť medveď, ktorý je mrkvu a je bylinožravec. Takže u nás na Podpoľaní také nemáme, vieš? Nevytočíš ma s tým, že na nás tu kričíš a vyziapuješ, ale jediné ma uráža, keď si robíš výsmech z nárečia. Už som ti to povedal minule a ja sa vôbec nehanbím, a myslím si, že ani Rudo Huliak, ako rozprávame mäkko, a pokiaľ si budeš robiť takúto srandu, tak zvážim iné kroky. Prosím ťa, ešte sme sa bavili o tom. Byrokracia, ty hovoríš, že neni potrebné pri výrube, keď ich chceme, nejaké náletové dreviny. Tak sa spýtaj zamestnancov okresných úradov, keď ich niekto udá. Respektíve ľudí z dediny, že si chcú vyčistiť pozemky. Automaticky to rieši odbor životného prostredia. Tak neklam verejnosť, že si nemajú nahlasovať výruby drevín. Všetky výruby drevín aj náletových hlásime a chceme to zjednodušiť, ten systém musí fungovať. Takže vás poprosím. Papalášizmus ste robili, Jozef, vy. Vy ste ohľadne problematiky medveďa s ľuďmi nerozprávali. Minister Budaj sa tváril, že tu nie je. Vôbec nás nepočúval a keď tak, tak ste chodili cez Poľanu potajme s enviropolíciou a hľadali ste, neviem čo. Riešme tento problém. Aj tieto dreviny náletové sú problém, lebo sa v nich drží zver, ktorá ohrozuje životy ľudí. A v tomto môžte splietať štiepkarske spoločnosti, a čo ja viem, čo ste si zase vymysleli. Chvalabohu tento je zákon tu a zopakujem ti, s radosťou zatlačím ten gombík, pretože viem, že to ľuďom na vidieku pomôže. Ďakujem. (Potlesk.)
12. schôdza NR SR - 15.deň - B. popoludní
Dátum: 2024-05-14
Poslanec: Malatinec, Roman (HLAS - SD)
Druh vystúpenia: Vystúpenie s faktickou poznámkou

67. Ďakujem veľmi pekne. Ja chápem ako opozíciu, že ste si zobrali, keďže sme vám vyvrátili aj veci ohľadne dát na medvede, tak ste si teraz pripravili lekciu pre nás, že idete na štiepku. Tak dobre, môžme sa o tom baviť, ale ja budem reagovať na kolegu Dostála. Pán kolega Dostál, vy hovoríte, že nie je naplnená podstata, že človek nie je v ohrození. No je. Poviem vám, že v tých náletových drevinách, húštinách sa tá zver pohybuje aj cez medveďov a diviakov. To je fakt. 70% tejto krajiny je vidiecka, vidieckeho charakteru a žije v podhorských a horských oblastiach, dokonca aj mestá vo veľkej miere. Takže to prechodové územie, keď chceme vyrúbať tie dreviny alebo náletové, tak ten medveď tú hranicu nepozná. On nevie, či prejde z Poľany až do Veľkého Krtíša, súvisle prejde, pretože nemá tú medzu. V minulosti, alebo v niektorých krajinách Európy ten medveď má svoje územie, prechodové územie a v niektorých krajinách, aj keď prekročí červenú čiaru, je zastrelený. Bodka. Už som vám to tu raz, sto razy povedal, prečo to v našej legislatíve nemôže byť. Medveď nemá čo na dedine hľadať. Obciam a mestám tento zákon pomôže, pretože oni si chcú to okolie tej dediny, to prechodové územie vyčistiť, pretože je to zarastené. A ešte vám poviem jednu takú príhodu a som rád, že tu sedí aj pán minister pôdohospodárstva. Viete, na lúkach a pasienkoch sa stáva to, že poľnohospodárovi nedajú ani dotáciu, keď tam je solitér alebo má korunu väčšiu. A ovce sa pasú, alebo poľnohospodár to vykosí, minie na to finančné zdroje. Nedajú mu na to peniaze, pretože tá koruna, to, čo je pod korunou, sa neráta do poľnohospodárskej pôdy. Chápete, čo sa deje v našom vidieku? Asi... (Prerušenie vystúpenia časomerom.)
12. schôdza NR SR - 15.deň - B. popoludní
Dátum: 2024-05-14
Poslanec: Malatinec, Roman (HLAS - SD)
Druh vystúpenia: Vystúpenie s faktickou poznámkou

50. Ďakujem veľmi pekne. No, kolegovia, ťažká debata. Vy hovoríte stále, že my zneužívame problematiku medveďa na politické účely, ale my sme si už čo to zažili s medveďmi v regiónoch. A ja som strašne rád, že tento zákon prišiel a plne ho podporujem a budem ho podporovať až do konca, kým ho neschválime. Pretože my na Slovensku sme stratili úplne zdravý sedliacky rozum, o obhospodarovaní krajiny ani nehovorím. Nechali sme ju zarásť. Aj pán kolega Hlina, aj pani kolegyňu Kolíkovú by som chcel poprosiť a pozvať ich na návštevu a ukážem vám, ako krajina vyzerala pred 50 rokmi, kedy terasovité políčka na Podpoľaní boli obhospodarované. Viete, nevravím, že len vaša vláda, aj vlády predtým, aj predtým. My sme zbyrokratizovali systém a dneska si už gazda na dvore nemôže vyťať strom alebo na oráčine, alebo na poli, pretože dobrý sused ho udá na okresný úrad a platí pokutu. Začnime sa správať ku krajine zodpovedne, prosím vás pekne. Hovorili ste, pani kolegyňa Kolíková, že dáta nie sú. Dáta sú. Však ste zaplatili za Budaja štúdiu Karlovej univerzity, ktorá nám je úplne nanič. Pretože ste zozbierali niekoľko vzoriek. Nedávno som čítal článok člena zásahového tímu, ktorý povedal, áno, zbierali sme to v zimných mesiacoch, nie je to objektívny, nie sú to objektívne dáta. Načo sme platili také peniaze Karlovej univerzite a potom to spochybnia aj naše, naše organizácie. Takže čo sa týka počtu medveďov, stačí počúvať odborníkov, ktorí sa fakt tomu venovali roky a sú uznávaní v celej Európe. Takže, prosím vás, ešte vás chcem upozorniť, dávajte pozor, čo hovoríte. To nie je pocit dojmové, pocity dojmové, ľudí, že na krajinu pocity človeka. Vy vravíte, že na základe týchto dojmov ideme do krajiny robiť zásah. Ale čo... (Prerušenie vystúpenia časomerom.)
13. schôdza NR SR - 1.deň - B. popoludní
Dátum: 2024-05-09
Poslanec: Malatinec, Roman (HLAS - SD)
Druh vystúpenia: Vystúpenie s faktickou poznámkou

48. Ďakujem veľmi pekne, pán podpredseda vlády, za tvoje vystúpenie a že si povedal pravdu o pláne obnovy ohľadne zdravotníctva. Úprimne mi je ľúto, že strácate tu čas aj s pánom ministrom Rašim, pretože, ako vidíte, v laviciach opozície sedí sedem poslancov opozície, ktorí odvolávajú, toto je asi najtrápnejšie odvolávanie člena vlády zo strany opozície. A musím povedať, že keď aj pán Stachura spomínal vo svojom príhovore predtým, že komunikácia, ako poslanec vyššieho územného celku vám poviem, že sme boli nemilo sklamaní a ten chaos presunúť doktorov z nemocníc do nemocníc bola vaša kategorizácia nemocníc, ktorá spustila šialenstvo u nás v kraji. A tiež sme mali nemocnice ako nemocnicu v Brezne v modrých číslach, zaradili ste ju šmahom ruky od stola ako jednotku nemocnicu a je to obrovská spádová oblasť. Tak choďte a vysvetlite Horehroncom, že by dochádzali do nemocnice do Banskej Bystrici, do Zvolena, ak nezomrú po ceste v sanitke. Takže tie jednotkové zomierajúce nemocnice, to bola katastrofa. Ďakujem pekne. A ešte chcem doplniť, nevidel som, že mám ešte čas, čiže ja ďakujem veľmi pekne a našu dôveru pani ministerka má a trváme na tom, aby zotrvala vo svojej funkcii, pretože robí kroky, ktoré sme deklarovali aj v našom programovom vyhlásení vlády Slovenskej republiky. Ďakujem pekne.
12. schôdza NR SR - 10. deň - A. dopoludnia
Dátum: 2024-05-02
Poslanec: Malatinec, Roman (HLAS - SD)
Druh vystúpenia: Vystúpenie s faktickou poznámkou

16. Ďakujem pekne. Pán kolega Pročko, budem reagovať na teba. Hovoríš, že je to politická téma, ja som sa tomuto chcel vyhnúť, pretože politická téma to nie je, je to ľudská a zodpovedná. Ak ste zachytili, včera 1. 5. bol znova zaznamenaný útok medveďa v obce Selce. Neďaleko cez kopec máme sídlisko Sásová v Banskej Bystrici a pomaly už v krajskom meste v Banskej Bystrici behajú medvede po sídlisku na Uhlisku a nedajbože sa dostane cez kopec úplne prirodzeným spôsobom na sídlisko Sásová a skôr či neskôr, už sa teda stala tragédia v Selciach a môže sa stať aj v Sásovej. A to nestraším. Zásahové tímy, ja som mal skúsenosti, ľudia, keď nás informovali a keď ich volali, prišli častokrát aj po dvoch dňoch. Dali nám fotopasce, ešte posledujte, či príde, prišiel, koľko svedectiev, aj ten pán kolega Hajko, čo hovoril, mal pravdu, to ti povie aj pán Slašťan, aj ďalší, oplotené, medveď prejde ako tank cez to pletivo, nemá zábrany. Už som to povedal, aj nedávno sa stalo v miestnej časti Iviny, oplotený včelín, tak sa, tak neprešiel cez, cez to oplotenie, ale sa podhrabal a urobil škody a tie škody z roka na rok rastú. Štátna ochrana prírody na majetku a na ďalších činnostiach, ktoré medveď vykonáva, tak sa to stáva. A, a, a ja by som ťa chcel poprosiť, zopakuj to na Podpoľaní, že to nie je katastrofa, zopakuj to ľuďom, to, čo si povedal v rozprave, ja som zvedavý, čo ti povedia tí ľudia. Už sú zúfalí a teraz máme dvoch v Selciach a budem čakať ďalšie dni, že čo sa ide diať. Dokedy budeme čakať? Už nečakajme, riešme to!
12. schôdza NR SR - 9.deň - B. popoludní
Dátum: 2024-04-30
Poslanec: Malatinec, Roman (HLAS - SD)
Druh vystúpenia: Vystúpenie s faktickou poznámkou

96. Ďakujem pekne. No ja som užasnutý z vás, kolegovia, a som rád, že som ostal tu, lebo stojí to za to počúvať, akurát neviem, že aký názor budú mať na to ľudia, keď to budú počúvať, tieto vaše argumenty. Ja sa vrátim pár rokov dozadu, keď som uverejnil, keď sme bojovali s pánom Budajom, keď videli vlka pred nemocnicou v Brezne. A vtedy ma označilo ministerstvo životného prostredia za hoaxera. Ráno o piatej pred nemocnicou v Brezne bol vlk, hej? To sa stáva na Horehroní pomerne často, takže tie problémové vlky máme u nás na Podpoľaní, dobre to povedal pán Hlina, áno, na Ponikách je s tým problém a takisto počas, keď sa pasú, nie keď sú teda v košiaroch, ale sú napádané vlkmi ovce. Takisto čo sa týka vlkov, tak spôsobujú škodu na, u nás na Poľane obrovské škody na jeleňoch, hej, to sú kapitálové kusy, ktoré, a môžem povedať, že Poľana má cenu Edmonda Blanca za najlepšie hospodáriaci revír, starostlivosť o zver a toto sa vám tam deje. Takže ono aj štát prichádza o financie a súhlasím a som rád, že som tu pri ministrovi teraz, remízky treba riešiť. To je vážny problém vidieka, pretože ten medveď cez koridory, cez jarky, cez kadejaké vrbiny, ja si pamätám, naši starí rodičia, ja som to povedal v mojej rozprave, že my sme stratili zdravý sedliacky rozum obhospodarovať krajinu. Keď ti narastie vŕba na medzi, tak ju ideš vyťať hneď a my sme nechali zarásť celú krajinu, máme kopce, ktoré sú úplne húštinou, a to je priestor pre medveďa. A to musíme proste vyčistiť, to je v poriadku. Ja si myslím, že to je správna vec, pretože eliminujeme mu ten priestor okolo dedín.
12. schôdza NR SR - 9.deň - B. popoludní
Dátum: 2024-04-30
Poslanec: Malatinec, Roman (HLAS - SD)
Druh vystúpenia: Vystúpenie s faktickou poznámkou

72. Ďakujem pekne, kolegyňa, za príspevok váš a váš pohľad. Ja skúsim nejak zareagovať na to. Viete, vy hovoríte o tej prevencii ako takým pilotným argumentom a tá prevencia, ten vidiek počúva už pomerne dlho. Hovoríte o kontajnerových medveďoch, ja si myslím, že táto situácia je za nami. Tatry sú vybavené kontajnermi, ale hovorme o otvorenom vidieku, a to nie sú zanedbané záhrady ovocných stromov. Vidiek sa nechce oplocovať nejakým spôsobom. Tá otvorená krajina je tam bežná. Ja doplním môjho kolegu Huliaka, no tie skúsenosti zo zásahového tímu, oni mohli konať len na výsostný pokyn pána ministra, aj daný odstrel medveďa mohli vykonať len za súhlasu pána ministra Budaja a takto to fungovalo. A teraz keď majú stále, či to je synantropný medveď, skúšať ho, či to je ten istý medveď, ktorý príde predvčerom, a včera prišiel jeden, druhý, či to je to isté. Ľudia už tú prevenciu nechcú počuť, tam tá prevencia, si myslím, že tí ľudia sú dosť inteligentní na to, aby si okolo svojich záhrad alebo hospodárili, ale tam sú včelstvá, tam sú aj sady, priznávam, ale myslím si, že to nie je, už, už to nechcú ľudia počúvať takýmto spôsobom. Dotkli ste sa aj otázky veľkých šeliem, vlka. Neviem, kto to hovoril v pléne na porovnanie aj Královohradecký kraj, a už som na to reagoval, aj ten euroman na to reagoval, že je problém v Európe s vlkom a škody na hospodárskych zvieratách sú zrejmé a u nás v Podpoľaní takisto, na ovciach a tak ďalej, nielen medveďa, ale aj vlka, takže to by sme asi dlho tu diskutovali a zatiaľ by sa určite stala nejaká tragédia, keby sme išli po vašom modely a hľadali možnosti. Takže s vaším názorom sa nemôžem... (Prerušenie vystúpenia časomerom.)
12. schôdza NR SR - 8.deň - A. dopoludnia
Dátum: 2024-04-26
Poslanec: Malatinec, Roman (HLAS - SD)
Druh vystúpenia: Vystúpenie s faktickou poznámkou

43. Ďakujem pekne, pán kolega Čaučík. Ja vám chcem poďakovať, že KDH sa prihlásilo, že chce aktívne riešiť problém veľkých šeliem. Dovoľte, kolegovia, aby som vám prečítal záznam z EuroMAB-u posledného v Rakúsku, ktorý sa konal v zastúpení 27 krajín, a všetci sa zhodli, že prísna ochrana predátorov a ich rozšírenie k ľudským obydliam má vplyv nielen na farmárov, zvyšovanie škôd, zníženie návštevnosti turistov, ale i veľké zníženie biodiverzity. Nemec... Rakús... Farmári Rakúska, Nemecka, Francúzska apelujú na zmenu striktnej ochrany. Nemecko dáva skoro 9 mil. eur na prevencie, opatrenia farmárom, napríklad na nákup elektrických oplotkov, zároveň preplácajú škody, napríklad aj poškodené balíky. Je čas používať zdravý sedliacky rozum a zabezpečiť koexistenciu veľkých šeliem s človekom bez zadaných obmedzení, je snaha prekategorizovať predátorov medveďa, vlka, šakala z prísnej ochrany. Presadzujú regionálny manažment so zapojením všetkých zainteresovaných farmárov, poľovníkov a lesníkov. Som rád, že pán kolega Čaučík povedal, že, a s týmto sa stotožňujem aj ja, že aj my chceme chrániť a chceme tu mať medveďa aj vlka. Ja som to povedal vo svojom príspevku a, a som rád, že aj vzájomným dialógom opozície aj koalície ste dokázali vsunúť aj vaše myšlienky do tohto zákona, a veriť budem, že bude osožný tento zákon pre, pre naše regióny. A môžem povedať, že s kolegami, s pani Stohlovou sa nestotožňujem, to, čo teraz práve povedala, ale možno o tom diskutovať, lebo tie, hľadanie tých príčin a argumentov si môžme vysvetliť kedykoľvek, ale určite ešte bude čas aj v rozprave v iných častiach. Ďakujem pekne.
12. schôdza NR SR - 7.deň - B. popoludní
Dátum: 2024-04-25
Poslanec: Malatinec, Roman (HLAS - SD)
Druh vystúpenia: Vystúpenie s faktickou poznámkou

168. Pán kolega Pročko, som rád, že som stihol tvoje vystúpenie, a ja som mal z teba pocit, že na Slovensku asi nemáme problém s medveďmi podľa toho, čo si povedal, lebo si všetko vyvinil, čo som argumentoval, na tom, čo mi hovoria ľudia. Ak si to budeme chcieť dokazovať, tak si dokazujme, ja ti to tu dokazovať nebudem. Však keď ťa stretnú ľudia, tak ti to povedia sami. Keď... neviem si vôbec predstaviť, akú traumu majú ľudia, ktorí už mali napadnutie medveďom. Aj na tej farme alebo kdekoľvek inde na Slovensku. A čo sa môže stať, keď nebudeme reagovať? Ja to zopakujem znova. Tento zákon je tu 12.10 hod. a ja som presvedčený o tom, že sem patrí. Tu ide o civilnú ochranu a ochranu majetku ľudí, ktorí sa boja jednoducho. Ten život si síce popísal na dedine, že akým spôsobom a že si to spôsobujú sami, no vieš, medveď má veľmi dobrý čuch. A dneska mi zhodou okolností po mojej rozprave prišla fotografia z Ivín, desať metrov od domu má včelín, má oplotok, trikrát to bolo oplotené. Vieš, čo urobil ten medveď? Podhrabal sa. A stále toto sa opakuje, rok čo rok na tých lazoch a ty stále rozprávaš tu o oplotkoch a sprejoch. Ja ti prajem, stretni sa s tými ľuďmi v regióne a povedz mi, či dokážeš, keď beží na teba medveď, striekať sa sprejom. Ja nie. Ja ti poviem. A som chlap a nedokázal by som to. A máloktorý človek by to dokázal. Takže prosím ťa, buď to už vyriešme týmto zákonom, pomôžme tým ľuďom. Ďakujem pekne.
12. schôdza NR SR - 7.deň - B. popoludní
Dátum: 2024-04-25
Poslanec: Malatinec, Roman (HLAS - SD)
Druh vystúpenia: Vystúpenie s faktickou poznámkou

128. Kolegovia, ďakujem za všetky vaše podnety a reakcie na moje vystúpenie. Ja som sa osobne nechcel nikoho dotknúť, ja som využil priestor v Národnej rade, pretože nikdy sa takto otvorene problematiky medveďa hnedého v Národnej rade nehovorilo, a nie tak a tak dlho, lebo ja som vám popísal informácie z regiónov a stav ohrozenia ľudí, detí a majetku. Nič viac, nič menej. Porovnal som vám, že či sme rovní a rovnocenní partneri v Európskej únii, keď niekde medvede v Európe sú povolené odstrely, Švédsko, Slovinsko, na Slovensku to nie je, to je problém, lebo sú proti nám všetky médiá, že my ideme vystrieľať všetky chránené druhy. To, že ohrozujeme poľnohospodárov, chovateľov dobytka, že sa ľudia chodiť boja po dedinách v noci, aj cez deň, že sa matky boja o svoje deti a vozia deti do škôl autom, ani na autobus nemôžu deti prejsť 15-20 metrov. Ja som povedal, tento zákon riešime 12.10 hod. a buďme radi, že niekomu medveď neublížil z detí. Ja som to povedal v mojej rozprave a toho som, to vám hovorím otvorene, a že to ľudia tak urobia, ak niekomu zabije dieťa medveď, tak on zabije troch-štyroch a takto to bude na Slovensku. Môžme to manažovať, ak to manažovať nebudeme, tak to ľudia zoberú do vlastných rúk. Vidiek sa s tým vysporiada sám, žiaľ. (Potlesk.)
19. schôdza NR SR - 10.deň - A. dopoludnia
Dátum: 2024-09-26
Poslanec: Ľupták, Pavel (SNS)
Druh vystúpenia: Vystúpenie s faktickou poznámkou

10. Poprosím vrátiť čas, lebo tu čakám... (Prerušenie vystúpenia predsedajúcim.) Danko, Andrej, podpredseda NR SR Pánovi Ľuptákovi čas. Ľupták, Pavel, poslanec NR SR Ja som si tu písal na vystúpenie pána poslanca Matoviča poznámky. Ale v polovičke jeho vystúpenia som prestal, pretože všetky tie nezmysly vysvetliť, na to by bolo treba dve hodiny a nie dve minúty. Ale len tak trošku poviem. Sedemkrát povedal pán poslanec Matovič, že pán minister financií je diletant, ja som si robil čiarky. Ja neviem, nebudem sa k tomuto vyjadrovať, kto je aký odborník. Ale, pán poslanec, vy ste povedali sám osebe v minulosti, že nerozumiete rodinných financiám a tieto veci vám rieši manželka. Teda sám osebe ste v prenesenom slova význame povedali, že ste diletant finančný. A tragédia tohto štátu, že takýto človek, čo nerozumie financiám, lebo to sám osebe tvrdí, mohol byť predseda vlády a minister financií. To len tak na okraj. No a všetky tie veci a tie nezmysly a ten populizmus, ktorý ste tu povedali, len do jednej vety, do jednej časti textu piesne Karla Kryla si dovolím zhrnúť, on tam spieva: „Na rohu ulice vrah o morálce káže". A ja by som tu doplnil jedno slovo (potlesk), na rohu ulice masový vrah o morálke káže a toto myslím doslova, pán Matovič. Ďakujem pekne. (Potlesk.)